**Kardoskút Község Önkormányzata Képviselő-testületének 8/2023. (V. 2.) önkormányzati rendelete**

**az Önkormányzat által alapított kitüntetésekről szóló 8/2015. (IX. 10.) önkormányzati rendelet módosításáról**

Kardoskút Község Önkormányzat Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

**1. §**

(1) Az Önkormányzat által alapított kitüntetésekről szóló 8/2015. (IX. 10.) önkormányzati rendelet 9. § (1) bekezdése helyébe a következő rendelkezés lép:

„(1) „Kardoskút Község Díszpolgára” cím (a továbbiakban: díszpolgári cím) adományozható annak a magyar vagy külföldi személynek, aki

*a)* *kiemelkedően jelentős munkájával, vagy egész életművével mind országosan vagy nemzetközi viszonylatban olyan általános elismerést szerzett, hogy hozzájárult a község jó hírneve öregbítéséhez, továbbá példamutató emberi magatartása miatt egyébként köztiszteletben áll,* vagy

*b)* közvetlenül vagy közvetve kiemelkedően hozzájárult a község társadalmi, gazdasági, tudományos, kulturális, művészeti és egyéb vonatkozású fejlődéséhez, gyarapodásához, vagy

*c)* a település érdekében végzett - önkormányzati ciklusokon átnyúló - közéleti tevékenységével hozzájárult Kardoskút fejlődéséhez.”

(2) Az Önkormányzat által alapított kitüntetésekről szóló 8/2015. (IX. 10.) önkormányzati rendelet 9. § (8) bekezdése helyébe a következő rendelkezés lép:

„(8) A díszpolgári cím évente egyszer adományozható, amelyet az adományozás évében, a falunapon kell ünnepélyes keretek között átadni, nyilvános polgármesteri méltatás mellett.”

**2. §**

Az Önkormányzat által alapított kitüntetésekről szóló 8/2015. (IX. 10.) önkormányzati rendelet 8. § (4) bekezdésében az „A” szövegrész helyébe az „Az” szöveg lép.

**3. §**

Ez a rendelet 2023. május 3-án lép hatályba.

Végső előterjesztői indokolás

A díjazható teljesítmények körének bővítésével a jelölhető személyek köre nő, így további kimagasló teljesítmények elismerésére van lehetőség, melynek következtében a társadalmi megbecsülés nő.